On teil vahel päevi,
mil tundub, et terve maailm on teie vastu?
Teate kindlasti, millest räägin.
ESIMENE NAINE KOSMOSES
Esimene naine kosmoses, mis?
Jah. Bella Borisovna. Teda näidatakse täna teleris.
Nüüd tunnen, et ma suudan kõike.
Pekki! Pean vist rongiga minema.
Rahata metroosse ei saa. Liigu edasi. Lase käia.
Äkki annate mulle kümme senti?
Välja siit, tüdruk!
Vabandust, pr Garcia, kas laenate metroo jaoks kümme senti?
Mida? - Pori.
Mine!
Mul peaks vist 25-sendine olema.
Ei, hoopis Kanada dollar.
Naasin just Montrealist ja… - Mul ei ole Kanada raha jaoks aega!
Olgu, pean siis koju jooksma. Üks jalg teise ette.
Kuule, tüdruk, vaata, kuhu sa lähed!
Mis veel valesti saaks minna?
PESUMAJA
Harriet, olen ju öelnud, et toas ei joosta.
Ma tean, aga mul oli kohutav päev.
Tahan telerist naiskosmonauti vaadata.
Ära otsi vabandusi, noor daam. Marss oma tuppa. Otsekohe.
Üleval piiritus kosmoses tunned, et oled tõesti üksinda, täielikus rahus.
Tõesti üksinda, täielikus rahus.
Pärast sellist päeva saan vaid öelda, et…
Ütlesin, et ei mingit telerit, Harriet.
Avakosmos, siit ma tulen.
Ma tahan lihtsalt olla Sa tahad lihtsalt olla
Me tahame lihtsalt olla
Saan selleks, kes olla tahan
Iseseisvaks
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
„Eraklik spioon“
LOUISE FITZHUGH' AINETEL
Harriet, mis viga?
Terve maailm on üks viga.
Ja võib-olla jooksin ka jälle majas ringi,
lõhkusin taldrikuid, ema on kole vihane.
Aga Ole Golly, äkki räägid temaga, et ta minuga ei pahandaks
ja lubaks mul naiskosmonauti vaadata? Palun?
Seda ma küll ei tee, Harriet M. Welsch.
Sa pead mõistma ka teisi inimesi peale iseenda.
Miks? Mind ei mõista keegi.
See on nüüd küll vale.
Pealegi mõjub oma toas istumine loomingulisusele õige hästi.
Küsi Virginia Woolfilt.
„Ükski värav, lukk ega riiv ei suuda piirata minu mõtete vabadust.“
Tsitaadid? Sellisel ajal? Mul ongi oma toas parem!
Mul ei olnud oma toas parem.
Olin nii vihane, et ei saanud magada. Ema ja Ole Golly olid mestis.
Ime, et mul üldse veel taldrikuid on.
Tüdruk kohtleb meie maja nagu härjajooksu areeni.
Aitab juba neist taldrikutest!
Mul ei olnud valikut, pidin valla päästma iga lapse salarelva,
kardetud vaikimise.
Pakuksin sulle hommikusööki, aga meil pole enam taldrikuid.
Kas sa oled enda, Janie ja Sporti teadusprojekti pärast elevil?
Ole Golly, jätan selle sinu hooleks.
Kui Ole Golly arvab, et suudab mu vaikimises üle trumbata,
ootab teda üllatus.
Ole Golly võis ju olla meisterlik vaikija,
aga õnneks olin mina kaks korda meisterlikum.
„Sa oled vaikimises õige andekas, Watson.
Seetõttu oled sa hindamatu kaaslane.“
Aitab tsitaatidest!
Lõksu langesid. Sir Arthur Conan Doyle'i „Sherlock Holmes“.
Mind ei huvita!
Uskumatu, et sa minu asemel ema poole hoiad.
Harriet, see on ebaõiglane.
Võta vähemalt vihmavari. Tundub, et võib taas sadama hakata.
Ebaõiglane oli hoopis see, et Ole Golly mu reetis.
Ema ja Ole Golly kohtlesid mind õelalt,
aga linn oli veel hullem.
Kuulge! Kas te naerate minu üle? Ärge mõelgegi!
Väkk!
Terve linn haiseb!
Enne parimate semudega kohtumist tahtsin halvast tujust üle saada nagu mul kombeks:
luuramise abil.
Alustasin hr Withersi juurest.
Me emaga teadsime teda, mees müüs täikadel linnupuure.
Aga me ei olnud teda seal ammu näinud.
Nüüd on ta kogu aeg oma kassidega kodus. Ma ei süüdista teda.
Tal on ju lausa 26 kassi. Vaat see on elu.
Arvasin, et Withers peidab ennast, aga ehk jätab ta lihtsalt halvad asjad ukse taha.
Ta eraldab end sellest nõmedast maailmast, et pisut rahu saada.
Ta läheb välja? Seda pean ma nägema.
Jälle ei ühtegi soovijat.
„Naabrid, ma vajan laupäeva pärastlõunaks kassihoidjat. Withers.“
See on ju täna.
See oli lahendus kõigile mu probleemidele.
Kui hr Withers väljas on, saan tema korteris üksi olla
ja ennast samuti sellest nõmedast maailmast eraldada.
Tere, hr Withers. Tere, kiisud.
Harriet, eks? Vaata aga. Ma ei ole sind nii ammu näinud.
Kuidas ema elab?
Vist üsna hästi. Ema kohta.
Millele ma selle au võlgnen?
Ma nägin teie kuulutust. Kas te otsite ikka kassihoidjat?
Heldeke! Oo jaa!
Pean mingite tasumata parkimistrahvide pärast Albanysse sõitma.
Ja palkaksin meelsasti oma iluduste eest hoolitsema mõne tuttava inimese.
Mina olen Harriet M. Welsch. Meeldiv tutvuda.
Su ema lubab sul siia jääda. Peaasi, et sa „oma töö ära teed“.
Eeldan, et sa tead, mida see tähendab.
Töö? Ma tegelen sellega.
Tutvustan sulle oma eluruume.
Vetsus käies logista kindlasti uksenuppu. Kööginurk on seal.
Ja siin väänan ma kamalutäie traate linnupuuriks.
Me emaga jumaldame teie linnupuure. Aga miks neil lukud ees on?
Mitte vaid selleks, et linde sees hoida, Harriet. Probleeme tuleb väljas hoida.
Ja kassitoidust rääkides… Minu iludused armastavad seda marki.
Nõndaks. Kasse on palju, niisiis tegin asja lihtsaks.
Kõigi mustade kasside nimi on Bobby.
Kõik punased kassid on Tommyd.
Ja triibulised on Geraldine'id.
Aga see kolmevärviline laiguline kass?
Tema on Ray ja teda on vaid üks.
Nii, Harriet, sa pead ühte väga olulist asja teadma.
On üks mees. Ta töötab varjupaigas ja tahab minu kassid ära viia.
Koputust kuuldes piilu läbi uksesilma.
Pruuni kaabuga meest ära sisse lase. Eks?
Minu seltsis on teie kassid kaitstud, hr Withers.
Seda me kuulda tahamegi.
Eks ole, iludused?
Ma jõuan kella seitsmeks koju. Ärge mind liialt igatsege.
Daamid ja härraskassid, tõsta käpp, kui pisut luurata tahad.
Mina ka.
Kolm, kaks, üks.
Kõige parem kell maailmas.
Üksik kahvel, ma tervitan sind.
Vaata aga, hr Withersil on perekond.
Huvitav, miks foto pikali oli.
Eest ära, sa vana õunaviss! - Eks sunni mind!
Olge vait!
Kuidagi peab ju olema võimalik…
Kuidas ta ütleski?
„Piiritus kosmoses
tunned, et oled tõesti üksinda, täielikus rahus.“
Kõik süsteemid on valmis, kapten Harriet. Siseneme kassosfääri.
Hästi tehtud, esimene ohvitser Ray. Tubli töö, meeskond.
Kapten.
On aeg nautida seda rahu, millest ma nii palju kuulnud olen.
Kapten, andke andeks, kuid ma pean raporteerima,
et teid oodati Janie juurde juba tund aega tagasi.
Janie juurde! Teadusprojekt!
Tere, Janie. Jah, ma tean. Anna andeks.
Ma tean. Äkki töötame selle kallal hiljem?
Mul on üks asi pooleli, hr Withersi juures, ja…
Te tahate siia tulla? No olgu, näeme varsti.
Päris metsik.
Tere. Tere. Tere!
Kuidas ta nii paljudel kassidel vahet teeb?
Noh, mu härra, meil on Tommyd, Bobbyd
ja, saage tuttavaks, Geraldine'id!
Pean tunnistama, vanapoiss, et teie vuntsid on õige šikid.
Tänan, mu härra. Nende kasvatamine võttis hiiglama palju aega.
No nii, kamraadid.
Teen ettepaneku rääkida põhiprobleemist.
On aeg valmistada kartulitest valgusteid!
Kartulivalgustid
No nii. Meil on isoleeritud juhet, münte, tsingitud vardaid, väike elektrilamp,
mõlemale kinnas ja paar väikest kartulit.
Ma ei mõista. Milleks tolmune mugul,
kui igas poes patareisid müüakse? - Seda nimetatakse ühenduvuseks.
Õiged elemendid pannakse kokku, et asi…
et asi toimiks!
On sul kõik hästi, Sport?
Jah, ära muretse, lihtsalt kerge kassiallergia.
Jah, jätka, Janie.
Olgu.
Kõigepealt võtad kartuli, nagu…
Niimoodi. Seejärel võtad raudvarda, niimoodi.
Mugulad on üsna pehmed.
Torkad varda sisse, et see kõvasti kinni oleks.
Vask ühes otsas ja tsink teises, mistõttu on see väga… Kuule!
Anna tagasi!
Olgu. No nüüd aitab. Teadustööd see keskkond ei soosi.
Mida? Keskkond on suurepärane. - Vaata, kuidas see Sportile mõjub.
Tunnen ennast väga hästi.
Lähme minu poole.
Ma ei saa, lubasin hr Withersi kasse hoida.
Aga peame projekti ju kohe valmis saama.
Aga kui ma ei taha?
Mida see tähendab?
Seda, et ma tulin siia eesmärgiga olla omapäi. Üksinda.
Tähendab, ilma teieta!
Olgu. Eks ole siis üksi.
Tule, Sport.
Nägemiseni, Harriet.
No nii, kuhu me jäime?
Kuule, Ray. Püüa.
Käes!
Ja rahvas hullub! - Väga tubli! Hästi tehtud!
Kas te plärinat kuulete?
Jah. Tundmatu kosmoselaev püüab meiega ühendust võtta.
Veel inimesi? Ignoreerida! Meie missioon on liiga oluline.
Olgu, aga see plärin on jube tüütu. Eks, sõbrad?
Jah, hirmus tüütu. - Talumatu.
See on pruuni kaabuga mees. Varjupaigast.
See oli napikas. Liiga napikas.
Kui me tõepoolest üksi olla tahame,
suundume topelt-hüper-super-duper-süvakosmosesse.
Õige palju upereid, sir.
Esimene ohvitser, kas te olete kass või hiir?
Kosmonaudid, kohtadele!
Oh sa. Me oleme nüüd õige kaugel.
Terveks jäin!
Ei mingit Maad, ei mingeid inimesi.
Mitte kedagi, kelle järele luurata.
Nüüd oskan kirjutada vaid sellest, et mul ei ole millestki kirjutada.
Ehk lohutab mind väike snäkk.
Väkk! Kassitoit? Ma hakkan vist hulluks minema.
Halloo? On seal keegi?
Võta ennast kokku, Harriet M. Welsch.
Need on vaid kassid. Elekter läks lihtsalt ära.
Ja nagu hea spioon ikka, oled sa alati valmis.
Neetud patareid!
Minge ära!
Tundmatu õhulaev jälitas meid!
Esimene ohvitser Ray, viige meid siit minema!
Ray? Bobbyd? Tommyd? Geraldine'id?
Jätke meid rahule!
Harriet? Siin Ole Golly. Palun lase mind sisse.
Ole Golly!
Janie ja Sport ütlesid, et on sinu pärast mures.
Palun lase sisse, tahan aidata.
Jajah, nagu sa mind ema ja taldrikutega aitasid?
Ma ei usalda sind. Tahan lihtsalt üksi olla!
Harriet, kas mäletad seda John Donne'i tsitaati?
„Ükski inimene ei ole omaette saar. Iga inimene on osa mandrist,
osa maismaast.“
Tänan küsimast, minu saar meeldib mulle.
Püüdsin su lõksu!
Ja muidugi just tsitaadiga!
Mul on nii hea meel sind näha, Ole Golly.
Harriet, kassid!
Ei!
Kas kell on kuus? Hr Withers tuleb tunni pärast koju.
Harriet, korjame kassid kokku.
Me mõtlesime vaadata, kuidas sul läheb.
Kaks saime kätte, aga vähemalt kümme läks sinnapoole. Nagu kassitsunami.
Oodake! Kuulge, sõbrad, see, mis enne juhtus…
Armu võid paluda hiljem.
Praegu peame kassid kinni püüdma.
Käes. - Kuule!
Seis!
Hoia eemale, pruuni kaabuga mees!
See mees on varjupaigast.
Hr Withersil tuleb probleeme, tal on liiga palju kasse.
Mida?
Ma ei tööta varjupaigas. Minu nimi on Ray Withers.
Olen Jim Withersi vanem vend.
Vanem vend?
Ray? Te olete too suurem poiss fotol, mida ma korteris nägin.
Rõõm kuulda, et Jimil minust veel fotosid on.
Aga miks te tema uksele prõmmite?
See on pikk jutt.
Olen tükk aega palumas käinud, et Jim ukse avaks ja minuga räägiks,
aga ta ei lase mind sisse.
Ei lubanud vist ka sul mind sisse lasta.
Kui te meil tema kasse otsida aitate, on see hea põhjus ukse avamiseks.
Mida arvate?
Võite minuga arvestada.
Ka mustmiljoni aasta jooksul
ei oleks ma osanud arvata, mis järgneb.
Kuule, on ta sinu oma?
Arvasin, et keegi ei hooli.
Aga nüüd pingutasid kõik, et võhivõõrast inimest aidata.
Kuulge!
Vabandust, härra.
See on teist väga kena, härra.
Kõigi abiga leidsimegi kassid üles.
Peale ühe.
Kus Ray on?
Harriet!
Laikudega.
Seal!
Ma ei näe seal kedagi.
Janie, kas sul on taskulambi valmistamise kraam alles?
Kas Albert Einstein mängis viiulit?
Mängis jah. Aga üks probleem: Ray varastas kõik kartulid ära.
Kass Ray.
Kas need sobivad? - Suur tänu, härra.
Võtke heaks, proua.
Loodan, et see toimib.
Seal!
Ühenduvus.
Mul on nii hea meel, et olen kodus oma… iluduste juures.
Tere, Jim.
Mida ta siin teeb, Harriet? Ma ei lubanud kedagi sisse lasta.
Ta tahab ju lihtsalt rääkida.
Mina temaga ei räägi.
Jim.
See on minu kodu, minu elu.
Tahan lihtsalt üksi olla, koos kassidega. Teised võivad minna.
Hr Withers, vabandust, et sisse tungisime, aga Harriet vajas meid ja me tulime appi.
Jim, palun.
Ema suri neli aastat tagasi.
Sa ei pea vaikuses piinlema.
Räägime. Me saame sellest koos üle.
Te keeldusite neli aastat temaga rääkimast?
Minu rekordit lööb see küll.
Pärast ema surma tahtsin ma vaid üksi olla.
Rahu saada. Aga tegelikult ei ole ma iial nii üksildane olnud.
Eraldatus võib nii mõjuda, hr Withers. Mina tean, olen kosmoseski käinud.
Ma tunnen sinust puudust, Ray. Emast ka.
Meil mõlemal oleks vist tuge vaja.
Aitäh, Harriet.
Hr Withers tegi mulle imeilusa linnupuuri.
Olin terve päeva mõelnud,
et olen õnnelik vaid siis, kui sellest maailmast eemale saan.
Aga nüüd arvan, et maailm tuleb hoopis sisse lasta.
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Ja ma annan endast parima Et naabruskonnas head teha
Naeratan hästi kenasti
Ja püüan rääkida tõtt
Ma tahan lihtsalt olla Sa tahad lihtsalt olla
Me tahame lihtsalt olla
Mina ei taha Sina ei taha
Me ei taha käskudele alluda
Saan selleks, kes olla tahan
Iseseisvaks
Ma tahan lihtsalt olla Sa tahad lihtsalt olla
Me tahame lihtsalt olla
Ei, ma ei lõika juukseid maha
Ja kannan seljas, mida tahan
Mulle meeldib Kui ma saan olla mina ise
Mina ei taha Sina ei taha
Me ei taha käskudele alluda
Tõlkinud Triin Jürimaa